Mark Sukerberg 2015-yilda haftasiga kamida 1 ta kitob o‘qishga va’da berdi

Facebook ijtimoiy tarmog‘i asoschisi Mark Sukerberg 2015-yilda har haftada eng kamida bitta kitob o‘qishga va’da berdi, deb xabar bermoqda “Korrespondent.net”.

“Mening bu yildagi vazifam − haftasiga kamida bitta kitob o‘qish. Asosiy e’tiborni turli madaniyatlar, dinlar, tarix va texnologiyalarni o‘rganishga qarataman”, − deb yozdi Sukerberg o‘zining Facebook’dagi sahifasida.
Shuningdek, uning A Year of Books (Kitoblar yili) nomli kitob klubi ham internetda paydo bo‘lgan. Eslatib o‘tamiz, Mark Sukerberg 31-dekabr kuni 2015-yilda o‘zi uchun katta shaxsiy vazifa tanlash borasida ijtimoiy tarmoqdagi obunachilaridan maslahat so‘rab murojaat qilgan edi.